stanford-oval/wikipedia huggingface dataset:
רפיה
הערות שוליים

↑  John Dransfield, Genera Palmarum: The Evolution and Classification of Palms, Kew Pub., 2008, Page 158, ISBN 9781842461822
1 2 3 4 5  Boiteau, Pierre (1999). "rafia". Dictionnaire des noms malgaches de végétaux (בצרפתית). Vol. I. Editions Alzieu. p. 196.
↑  "Natural Raffia – Your New Go-to Material in Fair Fashion - One of a Mind by ABURY". abury.net.
↑  Baucia, Giovanni. "C'era una volta...l'estrusione". Polimerica.it (באיטלקית). Cronoart Srl.
Raphia farinifera במוזמביק
מקבץ פירות של Raphia farinifera
הפרי של Raphia taedigera
הסרת הממברנה
מגלגלים את הסיבים יחד לפני הייבוש
מחרוזת רפיה סינתטית נפרשת לאורך ליצירת סרט
קווין דאקוורת'

| --- | --- |
 לידה:  1 באפריל 1964 הארווי שבאילינוי, ארצות הברית
 פטירה:  25 באוגוסט 2008 (בגיל 44) גלנידין ביץ' שבאורגון, ארצות הברית
 עמדה:  סנטר
 גובה:  2.13 מטר
 מספר:  00, 54
 מכללה:  אוניברסיטת מזרח אילינוי
 דראפט:  בחירה מספר 33, 1986 סן אנטוניו ספרס
 קבוצות כשחקן
 1986   1986–1993   1993–1995   1995–1996   1996–1997:  סן אנטוניו ספרס   פורטלנד טרייל בלייזרס   וושינגטון בולטס   מילווקי באקס   לוס אנג'לס קליפרס
 הישגים כשחקן
 שתי בחירות למשחק האולסטאר (1989, 1991)   זכייה בפרס השחקן המשתפר של העונה (1988)
קווין ג'יימס דאקוורת' (באנגלית: Kevin James Duckworth;‏ 1 באפריל 1964 – 25 באוגוסט 2008) היה כדורסלן אמריקאי, אשר שיחק בליגת ה-NBA בין השנים 1986–1997. לאורך הקריירה השתתף פעמיים במשחק האולסטאר של ה-NBA, והעמיד ממוצעים כוללים של 11.8 נקודות ו-5.8 ריבאונדים למשחק.
נפטר באוגוסט 2008, בגיל 44, בשל אי-ספיקת לב.
נעורים וקריירת מכללות

דאקוורת' נולד בעיר הארווי שבאילינוי, וגדל בשיקגו הסמוכה. בין השנים 1982–1986 למד באוניברסיטת מזרח אילינוי, וב-4 עונותיו בקבוצת הכדורסל שלה רשם ממוצעים של 13.3 נקודות ו-7.3 ריבאונדים למשחק. בעונתו האחרונה נבחר לחמישיית העונה של "מחוז ה-MCC" לאחר שקלע 19.5 נקודות בממוצע למשחק.
קריירה מקצועית

בדראפט ה-NBA ‏1986 נלקח דאקוורת' בבחירה ה-33 על ידי סן אנטוניו ספרס, אך לאחר 14 משחקים בלבד במדיה נשלח בטרייד לפורטלנד טרייל בלייזרס, בתמורה לוולטר ברי. לאורך עונת הרוקי שלו קלע דאקוורת' 5.4 נקודות למשחק, כמחליפו מהספסל של סטיב ג'ונסון. במהלך העונה העוקבת נפצע ג'ונסון, ודאקוורת' אשר הוצב במקומו בחמישייה הפותחת הציג יכולת מצוינת עם ממוצעים של 15.8 נקודות ו-7.4 ריבאונדים למשחק. בסיום העונה זכה בפרס השחקן המשתפר של העונה.
בעונתו השלישית בליגה, 1988/1989, רשם שיאי קריירה של 18.1 נקודות ו-8.0 ריבאונדים למשחק ונבחר להשתתף במשחק האולסטאר של ה-NBA. בעונת 1989/1990, תחת המאמן הנכנס ריק אדלמן, רשמה פורטלנד את מאזן הניצחונות הטוב בתולדותיה (59–23) והעפילה לגמר ה-NBA, בו הפסידה לדטרויט פיסטונס בתוצאה 1–4. בעונה הבאה השתתף דאקוורת' בשנית במשחק האולסטאר, לצד חבריו לקבוצה קלייד דרקסלר וטרי פורטר. בפלייאוף 1992 שבה פורטלנד למעמד גמר ה-NBA, אך הפסידה לשיקגו בולס בתוצאה 2–4.
לקראת עונת 1993/1994, לאחר 6 וחצי עונות בפורטלנד, נשלח דאקוורת' בטרייד לוושינגטון בולטס בתמורה להארווי גרנט. במהלך עונתו השנייה עם הבולטס הושעה על ידי הקבוצה בשל כושרו הגופני הלקוי שכלל עלייה חדה במשקל. בשתי עונותיו בקבוצה רשמה וושינגטון מאזן כולל של 45 ניצחונות לעומת 119 הפסדים (27.4%), בעוד דאקוורת' עצמו קלע 6.8 נקודות בממוצע למשחק.
בעונות 1996 ו-1997 שיחק עבור מילווקי באקס ולוס אנג'לס קליפרס, בהתאמה, בטרם פרש ממשחק בגיל 32.
מותו

ב-25 באוגוסט 2008 נפטר דאקוורת' בבית מלון בגלנידין ביץ', אורגון, בשל קרדיומיופתיה היפרטרופית שהביאה לאי-ספיקת לב.
הערות שוליים

↑  סטטיסטיקות הקריירה של דאקוורת' ב-NBA, באתר basketball-reference.com
1 2  ההודעה על פטירתו של דאקוורת', באתר oregonlive.com,‏ אוגוסט 2008
↑  סטטיסטיקות המכללות של דאקוורת', באתר sports-reference.com
↑  רשימת הנבחרים בדראפט 1986, באתר basketball-reference.com
↑  דאקוורת' נשלח בטרייד לוושינגטון, באתר וושינגטון פוסט, 25 ביוני 1993
↑  הבולטס משעים את דאקוורת', באתר וושינגטון פוסט, 4 בפברואר 1995
צ'ארלי סקוט

צ'ארלס תומאס "צ'ארלי" סקוט (באנגלית: Charles Thomas "Charlie" Scott; נולד ב-15 בדצמבר 1948) הוא כדורסלן עבר אמריקאי, אשר שיחק בליגות ה-ABA וה-NBA בין השנים 1970–1980. בעונת 1975/1976 זכה באליפות ה-NBA כשחקן בוסטון סלטיקס, ולאורך קריירת המשחק ב-ABA וב-NBA העמיד ממוצעים כוללים של 20.7 נקודות, 4.0 ריבאונדים ו-4.9 אסיסטים למשחק.
בשנת 1997 נבחר לאחד מ-35 חברי "קבוצת כל הזמנים של ה-ABA", ובשנת 2018 הוצג בהיכל התהילה של הכדורסל.
ביוגרפיה > קריירת מכללות

סקוט גדל בשכונת הארלם שבמנהטן, ניו יורק, ובשנת 1964 עבר ללמוד בלאורינבורג שבקרוליינה הצפונית. בשנים 1967–1970 למד באוניברסיטת קרוליינה הצפונית בצ'אפל היל, כספורטאי האפרו-אמריקאי הראשון בתולדותיה שקיבל בה מלגת לימודים. בעונתו הראשונה בקבוצת הכדורסל של האוניברסיטה (ה"טאר הילס") קלע 17.6 נקודות בממוצע למשחק, והעפיל עמה לגמר טורניר אליפות המכללות. במשחק הגמר הובסה קרוליינה הצפונית בתוצאה 55–78 מול אוניברסיטת קליפורניה בלוס אנג'לס ("UCLA"), בה שיחק לו אלסינדור. בעונה הבאה קלע סקוט 22.3 נקודות למשחק והעפיל עם הטאר הילס לחצי גמר טורניר המכללות, ובעונת 1969/1970 קלע 27.1 נקודות למשחק אך קבוצתו אכזבה ולא הצליחה להעפיל כלל לטורניר. בשתי עונותיו האחרונות בקבוצה נבחר לחמישייה השנייה של העונה בליגת המכללות.
ביוגרפיה > נבחרת ארצות הברית

בשנת 1968 השתתף באולימפיאדת מקסיקו סיטי כחבר נבחרת ארצות הברית בכדורסל, וזכה עמה במדליית הזהב. במהלך הטורניר קלע סקוט 8.0 נקודות בממוצע למשחק עבור נבחרתו, אשר ניצחה בכל תשעת משחקיה בהפרש ממוצע של 26 נקודות.
ביוגרפיה > קריירה מקצועית

סקוט נלקח בבחירה ה-106 של דראפט ה-NBA‏ 1970, על ידי בוסטון סלטיקס, אך בחר לשחק עבור קבוצת וירג'יניה סקוויירס מליגת ה-ABA. את עונתו הראשונה עם הסקוויירס סיים במקום הרביעי ב-ABA בממוצעי נקודות (27.1) ואסיסטים למשחק (5.6), וזכה בתואר רוקי העונה במשותף עם דן איסל. בעונת 1971/1972 קבע שיא ABA עם 34.6 נקודות בממוצע למשחק, אך כשלושה שבועות לפני תום העונה עזב את הקבוצה לטובת מעבר לליגת ה-NBA. בשתי עונותיו ב-ABA השתתף סקוט במשחק האולסטאר ונבחר לאחת מחמישיות העונה, וב-157 משחקיו בליגה רשם ממוצעים של 30.6 נקודות, 5.2 ריבאונדים ו-5.2 אסיסטים למשחק.
במרץ 1972 העבירו הסלטיקס את הזכויות על סקוט לפיניקס סאנס בתמורה לפול סיילאס, ומיד לאחר מכן חתם בקבוצה. בשלוש עונותיו בפיניקס המשיך להציג יכולת מצוינת עם ממוצעים של 25.0 נקודות, 4.1 ריבאונדים ו-5.3 אסיסטים למשחק, אך קבוצתו רשמה בתקופה זו מאזן ניצחונות שלילי 100–146 ולא העפילה לפלייאוף.
לקראת עונת 1975/1976 הועבר בטרייד לבוסטון סלטיקס, בתמורה לפול וסטפאל. לאורך אותה עונה היה הקלעי השלישי בקבוצתו עם 17.6 נקודות למשחק, אחרי דייב קאונס וג'ו ג'ו וייט, וסייע לה להשיג את המאזן הטוב ביותר באזור המזרחי, 54–28. בפלייאוף 1976 גברו הסלטיקס על באפלו ברייבס (4–2), קליבלנד קאבלירס (4–2) ופיניקס סאנס (4–2) בדרך לאליפות ה-13 בתולדות המועדון, והיחידה בקריירה של סקוט.
במהלך עונת 1977/1978 נשלח בטרייד ללוס אנג'לס לייקרס בתמורה לדון צ'ייני וקרמיט וושינגטון, ובסיומה הועבר לדנוור נאגטס תמורת רון בון. בתום עונת 1979/1980, לאחר שתי עונות בדנוור, פרש סקוט ממשחק בגיל 31.
הערות שוליים

1 2  סטטיסטיקות הקריירה של סקוט ב-ABA וב-NBA, באתר basketball-reference.com
↑  תוצאות ההצבעה לקבוצת כל הזמנים של ה-ABA, באתר Remember the ABA
↑  דף השחקן, באתר היכל התהילה
↑  איך צ'ארלי סקוט בחר באוניברסיטת קרוליינה הצפונית, באתר ספורטס אילוסטרייטד, 25 בנובמבר 2016
↑  סטטיסטיקות משחק הגמר, באתר sports-reference.com
↑  סטטיסטיקות המכללות של סקוט, באתר sports-reference.com
↑  נבחרת ארצות הברית באולימפיאדת 1968, באתר USA Basketball
↑  רשימת הנבחרים בדראפט ה-NBA‏ 1970, באתר basketball-reference.com
↑  סקוט ואיסל זוכים בתואר רוקי העונה ב-ABA, באתר הניו יורק טיימס, 12 באפריל 1971
↑  סקוט נשלח בטרייד ללייקרס, באתר וושינגטון פוסט, 28 בדצמבר 1977
| --- | --- |
בקרת זהויות :  LCCN: no2001023931  SNAC: w67689g3  VIAF: 66118016   WorldCat (עם VIAF): 66118016
מונצה

מוֹנְצָה (באיטלקית: Monza) היא עיר באיטליה, במחוז מילאנו שבלומברדיה, בירת נפת מונצה-בריאנצה. העיר שוכנת על נהר לאמברו, 15 ק"מ צפונית מזרחית למילאנו, שאליה היא מחוברת בכביש ובמסילת ברזל. מונצה היא פרבר של מילאנו והעיר השלישית בגודלה במחוז לומברדיה.
מונצה ידועה בתעשייתה, המייצרת כובעי לבד, שטיחים, רהיטים, זכוכית, צבעים, מוצרי פלסטיק וטקסטיל. מדי שנה בחודש ספטמבר נערך בה הגרנד פרי האיטלקי, אחד מהוותיקים והקבועים שבמרוצי סבב הפורמולה 1. מטה קבוצת הפורמולה 1 סקודריה פרארי נמצא במונצה וגם קבוצת העבר אלפא רומיאו קבעה בה את ביתה. במונצה נמצא גם הפארק המגודר הגדול ביותר באירופה, ששטחו כ-7,000 דונמים ובתוכו עובר מסלול המרוצים המפורסם.
במונצה נמצאת קתדרלה מהמאה ה-6 שבנתה המלכה תיאודלינדה, אשר הורחבה ושופצה במאה ה-13, ובה שמור כתר הברזל המפורסם של מלכי לומברדיה, שעל פי המסורת משולב בו מסמר מהצליבה של ישו.
ב-1951, האדריכל גואלטיירו גלמניני, זוכה מדליית הזהב לאדריכלות איטלקית, כמפתח עירוני יישם את תוכנית האב עבור מונצה, אשר עיצבה את העיר כפי שהיא כיום.
ביוני 2004 הפכה מונצה לבירתה הרשמית של פרובינציית מונצה ובריאנצה.
ניק סטאוסקאס

ניקולס תומאס "ניק" סטאוסקאס (באנגלית: Nikolas Tomas "Nik" Stauskas; נולד ב-7 באוקטובר 1993) הוא כדורסלן קנדי, המשחק בעמדת הקלע.
נעורים וקריירת מכללות

סטאוסקאס נולד בעיר מיסיסוגה שבקנדה, ובילדותו התחבר עם הרכז קווין פאנגוס בן גילו. לאחר שנה אחת ב"תיכון הקתולי לויולה" שבמיסיסוגה עבר ל"תיכון דרום קנט" שבקונטיקט, ובשנת 2010 עבר ל"תיכון סנט מרקס" שבמסצ'וסטס. בשנתו האחרונה בתיכון, 2011/2012, העפיל עם קבוצת הכדורסל של סנט מרקס למשחק הגמר של טורניר אליפות התיכונים של ניו אינגלנד. במשחק הגמר קלע סטאוסקאס 17, אך קבוצתו הפסידה מול "תיכון טילטון" בהובלתו של נרלנס נואל.
בשנת 2012 החל ללמוד באוניברסיטת מישיגן, והצטרף לקבוצת הכדורסל שלה יחד עם שלושה פרשמנים מבטיחים נוספים – קאריס לוורט, גלן רובינסון ומיץ' מקגרי. באותה עונה הובילו את הקבוצה טים הארדוויי וטריי ברק לפיינל פור טורניר אליפות המכללות, לראשונה מזה 20 שנה. במשחק חצי הגמר גברה מישיגן על אוניברסיטת סירקיוז בתוצאה 61–56, ובמשחק הגמר מול אוניברסיטת לואיוויל הפסידה בתוצאה 76–82. לאחר שהצטיין ברבע הגמר עם 22 נקודות מול אוניברסיטת פלורידה, הוגבל סטאוסקאס בשני משחקי הפיינל פור ל-3 נקודות במצטבר, כשחקן חמישייה.
בעונת 2013/2014, עם עזיבתם של הארדוויי וברק ל-NBA, היה סטאוסקאס הקלעי המוביל של מישיגן, עם ממוצע של 17.5 נקודות למשחק. במשחק רבע גמר אליפות המכללות הוליך את קבוצתו עם 24 נקודות, אך קבוצתו הפסידה מול אוניברסיטת קנטקי בתוצאה 72–75 והודחה מהטורניר. לאורך העונה היה קלעי השלשות המצטיין במחוז ה-Big Ten עם 44.2% קליעה, ובסיום העונה זכה בפרס השחקן המצטיין של המחוז ונבחר לחמישייה השנייה של העונה בליגת המכללות (Second-team All-American).
קריירה מקצועית

בדראפט ה-NBA‏ 2014 נלקח סטאוסקאס בבחירה השמינית, על ידי סקרמנטו קינגס. לאורך עונת הרוקי שלו שימש כמחליפו מהספסל של בן מקלמור, וקלע 4.4 נקודות בממוצע למשחק. במהלך משחק מול פילדלפיה 76' במרץ 2015, הופיע שמו בטעות כ-"Sauce Castillo" (בתרגום חופשי: "רוטב קסטילו") בכתוביות לחירשים שהוצגו בשידור המשחק בטלוויזיה. שגיאה זו הפכה במהרה לתופעת אינטרנט, ומאז מכוּנה סטאוסקאס בשם זה.
לאחר עונה אחת בלבד בסקרמנטו הועבר סטאוסקאס בטרייד לפילדלפיה, יחד עם קארל לנדרי וג'ייסון תומפסון. ב-4 במרץ 2017 קלע שיא קריירה של 24 נקודות במשחק מול דטרויט פיסטונס. ב-159 משחקיו בפילדלפיה רשם ממוצעים של 8.7 נקודות, 2.6 ריבאונדים ו-2.1 אסיסטים למשחק.
בדצמבר 2017 הועבר יחד עם ג'אליל אוקפור בטרייד לברוקלין נטס, בתמורה לטרבור בוקר. במשחק הבכורה שלו עם הנטס קלע 22 נקודות מול טורונטו ראפטורס, אך 34 המשחקים הבאים שלו בקבוצה קלע 4.6 נקודות בממוצע למשחק בלבד.
לקראת עונת 2018/2019 חתם על חוזה בפורטלנד טרייל בלייזרס. במשחקו הראשון בפורטלנד השווה את שיא הקריירה שלו כשקלע 24 נקודות מול לוס אנג'לס לייקרס. ב-43 המשחקים הבאים שלו עם הטרייל בלייזרס קלע 5.7 נקודות בממוצע למשחק כמחליפו מהספסל של סי. ג'יי. מקולום.
ב-4 בפברואר 2019 נשלח יחד עם ווייד בולדווין ושתי בחירות דראפט עתידיות לקליבלנד קאבלירס, בתמורה לרודני הוד. בימים הבאים הועבר בשני טריידים נוספים, ליוסטון רוקטס ואז לאינדיאנה פייסרס, אשר שחררה אותו מהסגל ב-8 בפברואר. ב-11 בפברואר חתם על חוזה בקליבלנד עד לסיום עונת 2018/2019.
באוגוסט 2019 עזב סטאוסקאס את ה-NBA לאחר 5 עונות, וחתם על חוזה בסאסקי בסקוניה המשתתפת בליגת העל הספרדית וביורוליג. בפברואר 2020 שוחרר מהקבוצה בשל פציעה בברכו, לאחר 22 משחקים ביורוליג.
לקראת עונת 2020/2021 חזר סטאוסקאס לשחק ב-NBA, כשחתם על חוזה בקבוצת מילווקי באקס, אולם נופה מסגל הקבוצה לפני תחילת העונה.
ב-31 בדצמבר 2021 חתם על חוזה לעשרה ימים במיאמי היט.
נבחרת קנדה

בשנת 2009 השתתף סטאוסקאס בטורניר אליפות האמריקות בכדורסל עד גיל 16, כחבר נבחרת קנדה, וסייע לה לזכות במדליית הארד. לאורך הטורניר קלע 9.4 נקודות בממוצע למשחק.
בטורניר אליפות האמריקות בכדורסל 2015 שיחק לראשונה עבור נבחרת קנדה הבוגרת, וב-9 משחקיו בטורניר קלע 12.3 נקודות בממוצע למשחק. בשל הרעלת מזון החמיץ סטאוסקאס את המשחק האחרון בטורניר, על מדליית הארד, בו גברה קנדה על נבחרת מקסיקו.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2014/2015 | סקרמנטו | 73 | 1 | 15.4 | 0.365 | 0.322 | 0.859 | 1.2 | 0.9 | 0.3 | 0.2 | 4.4 |
| 2015/2016 | פילדלפיה | 73 | 35 | 24.8 | 0.385 | 0.326 | 0.771 | 2.5 | 1.9 | 0.6 | 0.3 | 8.5 |
| 2016/2017 | פילדלפיה | 80 | 27 | 27.4 | 0.396 | 0.368 | 0.813 | 2.8 | 2.4 | 0.6 | 0.4 | 9.5 |
| 2017/2018 | פילדלפיה | 6 | 0 | 7.5 | 0.250 | 0.000 | 1.000 | 0.2 | 0.2 | 0.7 | 0.0 | 0.7 |
| 2017/2018 | ברוקלין | 35 | 0 | 13.7 | 0.393 | 0.404 | 0.704 | 1.8 | 1.1 | 0.1 | 0.1 | 5.1 |
| 2018/2019 | פורטלנד | 44 | 0 | 15.3 | 0.419 | 0.344 | 0.889 | 1.8 | 1.4 | 0.3 | 0.1 | 6.1 |
| 2018/2019 | קליבלנד | 24 | 0 | 14.3 | 0.367 | 0.429 | 0.893 | 2.0 | 0.8 | 0.3 | 0.1 | 5.5 |
| קריירה |  | 335 | 63 | 19.9 | 0.389 | 0.353 | 0.814 | 2.1 | 1.5 | 0.4 | 0.2 | 6.8 |
סטטיסטיקות הקריירה > ביורוליג

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | בסקוניה | 22 | 12 | 20.5 | 0.416 | 0.422 | 0.781 | 2.1 | 1.6 | 0.5 | 0.2 | 9.0 |
| קריירה |  | 22 | 12 | 20.5 | 0.416 | 0.422 | 0.781 | 2.1 | 1.6 | 0.5 | 0.2 | 9.0 |
הערות שוליים

1 2  ביוגרפיה, באתר קבוצת אוניברסיטת מישיגן
↑  סטטיסטיקות המכללות של סטאוסקאס, באתר sports-reference.com
↑  רשימת הנבחרים בדראפט 2014, באתר basketball-reference.com
↑  הודות לטעות בטלוויזיה, סטאוסקאס מוכר כ"סוס קוסטילו", באתר bleacherreport.com,‏ 26 במרץ 2015
↑  פילדלפיה מצרפת את סטאוסקאס, לנדרי ותומפסון, באתר הקבוצה, 10 ביולי 2015
↑  סיכום המשחק בין פילדלפיה ודטרויט, באתר ESPN,‏ 5 במרץ 2017
↑  ברוקלין מצרפת את סטאוסקאס ואוקפור, באתר הקבוצה, 7 בדצמבר 2017
↑  סטאוסקאס חותם על חוזה בפורטלנד, באתר הקבוצה, 5 ביולי 2018
↑  סטאוסקאס הורס את הבכורה של ג'יימס בלייקרס, באתר sbnation.com,‏ 19 באוקטובר 2018
↑  קליבלנד מצרפת את סטאוסקאס ובולדווין, באתר הקבוצה, 4 בפברואר 2019
↑  אינדיאנה משחררת את סטאוסקאס ובולדווין, באתר הקבוצה, 8 בפברואר 2019
↑  קליבלנד מחתימה את סטאוסקאס, באתר הקבוצה, 11 בפברואר 2019
↑  סטאוסקאס חותם על חוזה בבסקוניה, באתר היורוליג, 1 באוגוסט 2019
↑  בסקוניה משחררת את סטאוסקאס, באתר eurohoops.net,‏ 12 בפברואר 2020
↑  סטאוסקאס סיכם על חוזה במילווקי, באתר slamonline.com,‏ 27 בנובמבר 2020
↑  סטאוסקאס באליפות האמריקות עד גיל 16 לשנת 2009, באתר פיב"א
↑  סטאוסקאס באליפות האמריקות 2015, באתר פיב"א
מהרישי מהש יוגי

| --- | --- |

 לידה:  12 בינואר 1917 ג׳באלפור, הראג' הבריטי 
 פטירה:  5 בפברואר 2008 (בגיל 91) Vlodrop, הולנד 
 מדינה:  הראג' הבריטי, הודו, הדומיניון של הודו 
 השכלה:  אוניברסיטת אללהאבאד 
 השקפה דתית:  הדת הוודית 
 
מהרישי מהש יוגי
מהרישי מהש יוגי (מאהא = גדול, רישי = חוזה; נולד על פי המשוער ב-12 בינואר 1918, מדינת מאדהיה פרדש שבהודו – 5 בפברואר 2008, הולנד) היה מייסד תנועת המדיטציה הטרנסצנדנטלית.
חייו

מהרישי למד מתמטיקה ופיזיקה באוניברסיטת אלהאבאד בהודו, אותה סיים (בחלק מהביוגרפיות כתוב שסיים בתואר מוסמך – MA) בשנת 1940. במהלך לימודיו פגש את מי שעתיד להיות מורו והגורו שלו – סואמי ברהמאנאנדה סארסואטי (1869–1953), ג'אגאדגורו שהיה בין השנים 1941 ל-1953 השאנקאראצ'אריה של צפון הודו, ג'יוטיר מאט' – שבהרי ההימלאיה. מהרישי ייחס את תורתו למורו, אותו כינה "גורו דב".
בשנת 1955 החל להפיץ את טכניקת המדיטציה הטרנסצנדנטלית, תחילה בהודו, ובשנת 1958 החל במסע עולמי להפיץ את הטכניקות שלו של התפתחות אישית.
מהרישי פרסם מספר רב של ספרים ומאמרים שבהם הוא מכנה את המסורות הוֶודיות מהודו בשם "המדע הוודי". מתוך רצון להתאים מערכת ידע זאת לעידן המדעי, הוא יזם ב-1971 את הקמתה של אוניברסיטה שנקראה בעבר "האוניברסיטה הבינלאומית ע"ש מהרישי", וכיום קרויה "האוניברסיטה למינהל ע"ש מהרישי". במוסד זה עוסקים הסטודנטים וסגל ההוראה במדיטציה הטרנסנדנטלית, ומוצעות בה מספר תוכניות אקדמיות. חוקרים מאוניברסיטה זו עוסקים גם בעריכת ניסויים הבוחנים את מה שהם מכנים "מצבי תודעה גבוהים".
בין תלמידיו גם דמויות מפורסמות כחתני פרס נובל ומדענים ידועי שם, אסטרונאוטים, כוכבי ספורט ידועים ואמנים כמו חברי הביטלס והביץ' בויז ורבים אחרים.
מהרישי מהש יוגי הלך לעולמו ב-5 בפברואר 2008 בולודרוף שבהולנד, ער בתנוחת יוגה. ב-11 בפברואר נערכה לו לוויה ממלכתית מלאה שהוענקה לו על ידי נשיא הודו. הטקסים הוודיים נערכו על משטח מוגבה הצופה על מפגש נהרות הגנגס והיאמונה באללהאבאד.
טוני נאדר הוכרז כממשיך דרכו וראש הארגון.
בין חסידי מהרישי מהש יוגי, יש המאמינים שתרגול קבוצתי של מדיטציה טרנסנדנטלית עשוי להשפיע על איכות החיים של אנשים החיים בקרבת מקום לקבוצה המתרגלת. להשפעה זו הם קוראים אפקט מהרישי.
הערות שוליים

↑  אין הסכמה בין ביוגרפיות שונות בעניין זה
מיקולוב

ערך זה עוסק בעיר בצ'כיה. אם התכוונתם לעיר בפולין, ראו .
מצבות בבית העלמין היהודי של מיקולוב
טירת מיקולוב
סמטה יהודית בניקולשבורג, 1900 בקירוב.
מיקוּלוב (בצ'כית: Mikulov; בגרמנית: Nikolsburg, ביידיש: ניקאָלשבורג, ניקולסבורג) היא עיר בדרום-מערב חבל מוראביה שבמדינת צ'כיה והיא סמוכה לגבול עם אוסטריה תחתית. כיום זוהי עיירה קטנה בת פחות מ-7,500 נפש, אולם בעבר הייתה זו עיר בעלת חשיבות היסטורית ומרכז יהודי גדול.
היסטוריה

ב-31 בדצמבר 1621, במהלך מלחמת שלושים השנים, נחתם בעיר שלום ניקולסבורג (אנ'), הסכם שבמסגרתו ויתר נסיך טרנסילבניה גאבור בתלן על התואר "מלך הונגריה" בתנאי שפרדיננד השני, קיסר האימפריה הרומית הקדושה יאשר את חוזה וינה (אנ') משנת 1606, אשר העניק עצמאות לטרנסילבניה וחופש דת להונגרים בשטחי האימפריה.
עד לסיום מלחמת העולם השנייה היו רוב תושבי העיר גרמנים מוראבים. האוכלוסייה היהודית ביישוב מנתה בתחילת המאה ה-19 כ-3,000 נפש, כמחצית מכלל האוכלוסייה, והיא נחשבה כמקום מושבם של רבנים חשובים. אולם תקופת ההשכלה ומתן הזכויות האישיות הביאו לעזיבה הדרגתית של רוב תושביה היהודים של העיירה. בשנת 1938 נותרו בעיירה כ-500 יהודים, שרובם נרצחו בידי גרמניה הנאצית במהלך השואה. בשנים 1945–1946 גורשו מהעיירה כמעט מחצית מהתושבים, במסגרת גירוש הגרמנים בתום מלחמת העולם השנייה.
העיר הייתה מרכז יהודי חשוב ומושב הרב הכולל ששרר על כל קהילות מוראביה. כיהנו בה בין היתר הרבנים המהר"ל, מנחם מנדל קרוכמל, דוד אופנהיים, מרדכי בנט, שמואל שמלקה הורוביץ, ורש"ר הירש.
בית העלמין היהודי במיקולוב השתמר באופן יוצא דופן. בית העלמין כולל מאות מצבות, העתיקות בהן בני מאות שנים, ובית טהרה שנותר עומד על תילו.
דמוגרפיה היסטורית

| 0 | 1 | 2 | 3 | 4 |
| --- | --- | --- | --- | --- |
| מפקד האוכלוסין | ס"ה תושבים | התפלגות אתנית | התפלגות אתנית | התפלגות אתנית |
| לשנת   | ס"ה תושבים | גרמנים   | צ'כים   | אחרים |
| 1793   | 7440   | -   | -   | - |
| 1836   | 8421   | -   | -   | - |
| 1869   | 7173   | -   | -   | - |
| 1880   | 7642   | 7447   | 144   | 61 |
| 1890   | 8210   | 8057   | 79   | 74 |
| 1900   | 8092   | 7843   | 170   | 79 |
| 1910   | 8043   | 7787   | 189   | 67 |
| 1921   | 7699   | 6359   | 626   | 485 |
| 1930   | 7790   | 6409   | 898   | 483 |
| 1939   | 7886   | -   | -   | - |
ערים תאומות

ישראל קצרין, ישראל
סלובקיה ברדיוב, סלובקיה
סלובקיה גלנטה, סלובקיה
פולין טוחוב, פולין
צ'כיה שומפרק, צ'כיה
הערות שוליים

↑  Historický místopis Moravy a Slezska v letech 1848–1960, sv.9. 1984
↑  באתר עיריית קצרין
| --- | --- |
בקרת זהויות :  NLI: 987007537798305171  GND: 4075404-2  LCCN: n96022241  NKC: ge130005  VIAF: 135407274   WorldCat (עם VIAF): 135407274 
ערך זה הוא קצרמרבנושא צ'כיה ובנושא יישובים באירופה. אתם מוזמנים לתרום לוויקיפדיה ו.
וייסלב קוקולה

| --- | --- |

וייסלב קוקולה
 לידה:  16 במרץ 1972 (בן 52) צ'נסטוחובה, הרפובליקה העממית הפולנית פולין
 מדינה:  פולין 
 השכלה:  Military University of Technology  Polish Open University  בפסקה זו רשומה אחת נוספת שטרם תורגמה 
 השתייכות:   הכוחות המזוינים של פולין
 תקופת הפעילות:  מ-1992
 דרגה:   גנרל
 תפקידים בשירות
 מפקד יחידת הקומנדו הצבאית ראש המטה הכללי
 פעולות ומבצעים
 כיבוש עיראק 
 עיטורים
 Pro Patria Medal (2013)  מפקד בלגיון ההצטיינות (2023)  אביר במסדר פולוניה רסטיטוטה (17 ביולי 2021)  Krzyż XXX-lecia Ordynariatu Polowego (2022)  Pro Bono Poloniae Medal (2018)  מדליית כסף להצטיינות בהגנה הלאומית  Gwiazda Iraku  מדליית ארד "הכוחות המזוינים בשירות המולדת"  מדליית ארד להצטיינות בהגנה הלאומית  מדליית זהב "הכוחות המזוינים בשירות המולדת"  מדליית זהב להצטיינות בהגנה הלאומית  Parachute sign 
 
וייסלב מריאן קוקולה (בפולנית: Wiesław Marian Kukuła‏; נולד ב-16 במרץ 1972) הוא גנרל פולני, המכהן מאז 10 באוקטובר 2023 כראש המטה הכללי הפולני.
ביוגרפיה

קוקולה נולד בצ'נסטוחובה ב-16 במרץ 1972. בספטמבר 1992 הוא התגייס לצבא פולין והחל ללמוד בבית הספר לקצינים בזגז'ה. הוא סיים את לימודיו ב-1996 והחל לשרת כלוטננט משנה ביחידת הקומנדו המבצעית של הצבא הפולני. בין השנים 2003–2004 הוא שרת בעיראק. בשנת 2006 הוא מונה לראש מחלקת הפיקוד והתקשורת במטה הפעילויות המיוחדות של המטה הכללי הפולני.
ב-26 בנובמבר 2012 הוא מונה למפקד יחידת הקומנדו הצבאית. הוא כיהן בתפקיד זה עד 28 באוקטובר 2016 אז מונה לסגן מפקד כוחות ההגנה הטריטוריאליים. בתחילת 2017 הוא מונה למפקד כוחות ההגנה הטריטוריאליים. ב-1 בינואר 2023 הוא מונה לראש מחלקת משאבי אנוש במטה הכללי. ב-6 בפברואר של אותה שנה הוא מונה למפקד חיל החימוש. ב-10 באוקטובר הוא מונה לראש המטה הכללי הפולני. ב-7 בנובמבר הוא הועלה לדרגת גנרל.
נצרות אוריינטלית אורתודוקסית

| --- | --- |

 שורשים, סיווג והנהגה
 דת:  נצרות
 זרם:  Oriental Orthodoxy 
 מקור השם:  ועידת ניקיאה, ועידת קונסטנטינופוליס הראשונה, ועידת אפסוס 
 מספר מאמינים:  70 מיליון
 תאולוגיה, טקסטים וטקסים
 מאפיינים:  full communion 
 ארגונים ופעילות
 אזורי פעילות:  בעיקר המזרח התיכון, קרן אפריקה, הקווקז והודו
 מוסדות:  הכנסייה הקופטית, הכנסייה הארמנית, הכנסייה הסורית-אורתודוקסית, הכנסייה האורתודוקסית האתיופית
 
 תפוצת הנוצרים האוריינטלים ברחבי העולם. במדינות הצבועות באדום או ורוד נמנים עליהם לפחות 1% מהאוכלוסייה, וגוון כהה מסמל בהתאמה שיעור גבוה יותר.
 
הוועידה העולמית של הכנסיות האוריינטליות באדיס אבבה, 1965. בחזית, משמאל לימין: האפיפיור הקופטי קירילוס השישי, פטריארך אנטיוכיה איגנטיוס יעקב, הקתוליקוס ואזגן הראשון ואחרים. מאחור, הקיסר היילה סלאסי.
הכנסיות האוריינטליות האורתודוקסיות (ידועות גם ככנסיות שלוש הוועידות ולא-כלקדוניות) הוא השם המודרני המקובל למספר כנסיות נוצריות שמקורן במזרח התיכון, הדוחות את ההגדרה הכריסטולוגית שנקבעה בוועידת כלקדון ב-451. בשל עמדתן זו הן נודעו בכינוי "מונופיזיטיות", אם כי זו איננה השקפתן והן מיאפיזיטיות או נמנעות משאלות כריסטולוגיות. הן כוללות את הכנסייה הקופטית, הכנסייה הארמנית, הכנסייה הסורית-אורתודוקסית, הכנסייה האורתודוקסית האתיופית ועוד כמה שלוחות. בסך הכול יש בעולם כשבעים מיליון נוצרים אוריינטלים, והם מהווים את הדת החשובה ביותר בארמניה, אריתריאה, אתיופיה
תולדות

ראשית ההפרדה בין הנצרות המזרחית הקדומה לנצרות הקתולית ולנצרות האורתודוקסית היא במינות המונופיזיטית של אוטיכס, אשר גרס כי לישו היה רק טבע אחד, הטבע האלוהי. בשנת 449 ועידת אפסוס השנייה (אנ') בראשות פטריארך אלכסנדריה דיוסקורוס (אנ') דחתה אמנם את הקביעה התאולוגית הזאת, אך בו-בזמן זיכתה את אוטיכס, אשר בינתיים חזר בו ואילו פלביאנוס, פטריארך קונסטנטינופול, אשר גרס כנגד אוטיכס שלישו שתי מהויות נפרדות לאחר ההתגלמות האלוהית, גונה והודח. אולם, האפיפיור, לאו הראשון, סירב לקבל את הכרעות הוועידה ודרש ועידה נוספת. קיסר הביזנטיני דאז, מרקיאנוס תמך בדרישת האפיפיור, וכך בשנת 451 כונסה ועידת כלקדון, שבה נקבעה הדוקטרינה הדיופיזיטית, שעל-פיה לישו היו שני טבעים שונים, הנפרדים מהותית אך בלתי-נפרדים גשמית, אלוהי ואנושי, אשר נמצאים בגוף אחד. כמו כן דיוסקורוס הוחרם והודח, ואוטיכס הוחרם אף הוא.
אולם, לדעת בישופים רבים מהמזרח, הדוקטרינה הדיופיזיטיות שהתקבלה בוועידה הייתה שקולה כנגד קבלת המינות הנסטוריאנית שגונתה אך 20 שנה קודם לכן בוועידת אפסוס, ולכן הם דחו את החלטות ועידת כלקדון ופרשו מהכנסייה, ובראשם דיוסקורוס. כנסיות פורשות אלה אימצו את הדוקטרינה המיאפיזיטית של קירילוס האלכסנדרוני, אשר גורסת כי שני טבעיו של ישו התאחדו לתוך טבע אחד, ששומר על תכונותיהם של זה ושל זה, ודחו את המונופיזיטיות הקיצונית של אוטיכס.